Klasa: 003-06/21-01/14

Ur.br. 2104-35-01-21-1

Pučišća, 20.07.2021.

***Z A P I S N I K***

S druge sjednice Školskog odbora Klesarske škole održane dana 20.07.2021. godine u Zbornici škole.

**Nazočni članovi** Školskog odbora:

Sandra Radulovski, predstavnica nastavničkog vijeća i zamjenica predsjednika Školskog odbora

Jakov Babarović, predstavnik nastavničkog vijeća

Denis Nižetić, predstavnik radnika i predsjednik Školskog odbora

Josipa Filipi, predstavnik roditelja

Ostali nazočni:

1. Tamara Plastić, ravnateljica škole
2. Marija Maglica, tajnica škole

Započeto u 9:10 sati.

Za zapisničarku je određena **tajnica Marija Maglica.**

Sukladno članku 31. stavak 2. Statuta Klesarske škole gospodin Denis Nižetić, kao najstariji član Školskog odbora predsjedava konstituirajućoj sjednici. Uz pozdrav nazočnima otvara sjednicu, potvrđuje da je istoj od četiri nazočno svih 4 člana, s tim da je jedna članica Josipa Filipi prisutna on line radi nemogućnosti dolaska, čime postoji kvorum za pravovaljani rad te predlaže

***D n e v n i r e d :***

1. Usvajanje Zapisnika s 1. konstituirajuće sjednice;

2. Očitovanje na zamolbu učenika iz Kanade za upis u školu jer je navršio 17 godina;

3. Usvajanje plana rekonstrukcije stropa i prekretanje nabave;

4. Izvješće o provedenoj jednostavnoj nabavi za dodatne radove u novogradnji škole;

5. Informacije o novim načinima upisa u učenički dom;

6. Izvješće o provedenim upisima i promociji škole;

7. Izvješće o dogovorima za izgradnju trafostanice;

8. Prijedlog cjenika za radionicu dogodine;

9. Financijsko stanje

10. Razno

Dnevni red je jednoglasno usvojen.

***AD.1.***

Zapisnik s prošle 1. konstituirajuće sjednice Školskog odbora je jednoglasno usvojen.

***AD.2***.

Jedan učenik iz Kanade koji ima 17 godina i već je završio srednju školu u Kanadi, želi upisati trogodišnji program za klesare, međutim pošto ima skoro 18 godina trebalo bi mu odobrenje članova školskog odbora za upis u Klesarsku školu. Svi članovi glasuju jednoglasno za, te time odobravaju upis učenika u školu.

Slijedom navedenog Školski odbor je donio:

**ODLUKU**

**O UPISU UČENIKA HORATIO BOŠNJAK U KLESARSKU ŠKOLU**

1. Ova Odluka stupa na snagu danom donošenja i objavit će se na oglasnoj ploči škole.

Donijeta odluka sačinit će se kao pojedinačni akt.

***AD.3.***

Što se tiče plana rekonstrukcije stropa i pokretanja nabave, izložena je samo ponuda bez troškovnika i projekta. Naime, odgođeno je glasovanje dok projektant ne izloži detaljan troškovnik i projekt.

Tek tada bi trebalo opet sazvati sjednicu Školskog odbora za dogovoriti detaljnije stavke i glasovanje.

***AD.4.***

Za dodatne radove u novogradnji škole, ponude su dale 3 firme od kojih je najpovoljniju ponudu dala firma „Polinom d.o.o.“ koja je ujedno odabrana za izvođenje dodatnih radova na školi. Što se tiče javne nabave, potrebno je odobrenje Županije.

***AD.5***

***.***Od ove godine upisi u učenički dom su mogući preko e-upisa. Učenici se prijavljuju u sustav preko natječaja na stranicama škole. Trebalo bi provjeriti sve podatke i verificirati za što su zadužena dva djelatnika D.O. i M.M., međutim došlo je do poteškoća pošto se radi o novom sustavu te nismo uspjeli verificirati upis. Jedan dio nije ni naša krivnja jer se roditelji također nisu snašli u novom sustavu, tako da bi trebalo u suradnji s roditeljima na 2.roku upisati određenu djecu u dom preko e-upisa.

***AD.6.***

Upisano je 10 klesara i 6 klesarskih tehničara, a očekuje se na 2.roku još učenika.

***AD.7.***

Što se tiče izgradnje trafostanice, bili su u posjeti direktor HEP-a i suradnici iz Zagreba, Splita i Supetra. Razgledali su školu, radionicu i ostalo. Dogovoreno je da će HEP pokriti troškove potpornog zida.

***AD.8.***

Predložen je cjenik za radionicu dogodine sa znatno uvećanim cijenama i to po 40%. Smatra se da je prenošenje ovakvog specifičnog znanja riskantno i da ne bi smjelo ići van škole, time se i povećavaju cijene prenošenja znanja onima koji se prijave na basic program.

Svi prisutni jednoglasno usvajaju cjenik.

Slijedom navedenog Školski odbor je donio:

**ODLUKU**

**O USVAJANJU CJENIKA ZA RADIONICU**

1. Ova Odluka stupa na snagu danom donošenja i objavit će se na oglasnoj ploči škole.

Donijeta odluka sačinit će se kao pojedinačni akt.

***AD.9.***

Djelatnica iz računovodstva K.M. izlaže financijsko stanje. Poslala je svima podatke na mail te ističe kako smo postigli financijski balans. Županija je prihvatila RVI.

***AD.10.***

Jedan učenik je ozlijedio koljeno i radi toga ne može obavljati praksu, traži da se prabaci negdje drugdje i da mu se radi ozljede piše da je odradio praksu. Međutim, nedostaje mu cca 290 sati za odraditi te slijedom navedenog, voditeljica obrta mu ne želi dati potpis. Školski odbor odlučuje da učenik nastavi redovno pohađati teoriju, a što se tiče prakse da je redovno odradi kad ozdravi. Roditelj bi trebao podnijeti molbu da mu se praksa prebaci u iduću godinu, te liječnički nalaz skupa s molbom dostaviti školi i voditeljici obrta kod koje ima praksu. D.N. je o tome obavijestio učenika.

Također, zamjenica predsjednika ŠO i predstavnica NV; S.R. ističe nezadovoljstvo održavanjem online sjednica NV u 19, 20, 21 ili 22 h te ističe kako bi iste trebalo puno ranije obavljati, a radi neopravdanih nedolazaka na sjednice bi se trebali iskoristiti propisani mehanizmi.

Sjednica je privedena kraju u 12:30 h.

Zapisnik vodila Predsjedavatelj sjednice Predsjednik Školskog odbora

Marija Maglica Denis Nižetić Denis Nižetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_